Lippuritarimonni

Lippuritarimonni (Dianema urostriatum) on panssarimonneihin kuuluva kala, jota pidetään myös akvaariokalana.

Koko ja ulkonäkö 
Lippuritatimonninaaraat voivat kasvaa 13 senttiä pitkiksi ja urokset 10 senttiä pitkiksi. Lippuritarimonnin selkä ja kyljet ovat harmaat ja vatsa on valkoinen. Pyrstössä on mustia ja valkoisia raitoja.

Alkuperä 
Lippuritarimonni on kotoisin Brasiliasta, Amazonin altaan keskiosista.

Käyttäytyminen ja lisääntyminen 
Lippuritarimonni on vilkas ja sävyisä pohjalla viihtyvä kala. Se liikkuu myös ylemmissä vesikerroksissa ja lepää myös kasvien lehdillä. Lippuritarimonnin viljely on hyvin vaikeaa.

Vesiolot ja ravinto 
Lippuritarimonni tarvitsee vähintään 200 litran kokoisen akvaarion. Sille käy seura-akvaario, jossa on juurakoita ja tiheästi kasveja. Turveuutteen lisäys akvaarioon on suositeltavaa. Lippuritarimonnille sopiva veden happamuus on 5,5-7 ja veden kovuus alle kymmenen. Sopiva lämpötila on 22-26 celsiusastetta. Kala on kaikkiruokainen.

Lähteet

Viitteet 

Aitopanssarimonnit
Akvaariokalat